text: Mødte hinanden på tekst-TV. I dag fejrer de kobberbryllup
  30 juli 2016 kl. 17.58
  I dag er det ganske almindeligt at finde en partner på en af de mange datingsider eller dating-apps. For et par i Tønder startede det hele på TV2s tekst-TV.
  
  
  
  Hvis du mangler en hurtig flirt eller en livsledsager, så er der i dag et hav af muligheder for at finde den rette vedkommende på et af nettets mange datingsites.
  For 12 år siden var der også et andet medie hvor man kunne komme i kontakt med hinanden. På tekst-TV side 792 kunne man sms’e sin chatbesked ind og få den op på tv-skærmen.
  For Anita og Morten Bram Pedersen blev det starten på lang forhold, og lørdag kan de fejre kobberbryllup.
  - Det var før der var noget der Facebook, men der var tre chat-sider derinde, og der fandt vi hinanden, siger Morten Bram Pedersen til TV SYD.
  Mød Anita og Morten Bram Pedersen øverst i artiklen hvor de gør klar til at fejre kobberbrylluppet for familie og venner.
  